**Halimba község Önkormányzat Képviselő-testületének**

**24/2019. (XII.18.) önkormányzati rendelete**

**a szociális igazgatásról valamint a szociális és gyermekjóléti ellátásokról szóló**

**3/2015. (II.27.) önkormányzati rendelet módosításáról**

Halimba Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt.) 1.§ (2) bekezdésében, a 10. § (1) bekezdésében, 17. § (5) bekezdésében, 25. § (3) bekezdésének b) pontjában, a 26. §-ában, a 32. § (1) bekezdés b) pontjában és (3) bekezdésében, a 45. §-ában, a 48. § (4) bekezdésében, a 92. § (1)-(2) bekezdéseiben és a 132. § (4) bekezdésében, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény (a továbbiakban: Gyvt.) 16.§ (1) bekezdésében, 18.§ (2) bekezdésében, a 29. § (1)-(2) bekezdéseiben és a 131. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el:

1. **§** Halimba Község Önkormányzata Képviselő-testületének a szociális igazgatásról valamint a szociális és gyermekjóléti ellátásokról szóló 3/2015. (II.27.) önkormányzati rendelete 20. § (1) bekezdése helyébe a következő rendelkezés lép:

 **„20. §** (1) Az önkormányzat kérelemre szülési támogatást nyújt a halimbai származási helyű újszülöttek családjának.”

**2. §** E rendelet 2020. január 5. napján lép hatályba, rendelkezése a folyamatban lévő ügyekben is alkalmazandó.

 **Halimba, 2019. december 16.**

 **Kovácsné Véber Eszter Dr. Jáger László**

 **polgármester címzetes főjegyző**

**A rendelet kihirdetésének napja: 2019. december 18.**

**Indokolás**

1. **§-hoz:**

A szülési támogatásra való jogosultság feltételeit rögzíti: a támogatást kérelem alapján állapítja meg a képviselő-testület a halimbai származási helyű újszülöttek családjának.

1. **§-hoz:**

A rendelet hatályba lépésének időpontját tartalmazza.

**Halimba, 2019. december 16.**

 **Dr. Jáger László**

 **címzetes főjegyző**